b'\n_START_ARTICLE_\nAntonin Foerster\n_START_SECTION_\n\xc5\xbdivljenje in delo\n_START_PARAGRAPH_\nAntonin Foerster, sin glasbenika A. Foersterja, je osnovno \xc5\xa1olo in gimnazijo kon\xc4\x8dal v Ljubljani. Osnovni glasbeni pouk je dobil doma pri o\xc4\x8detu, konservatorij je kon\xc4\x8dal v Leipzigu. Leta 1898 je pri\xc5\xa1el kot u\xc4\x8ditelj na Sternov, 1904 na Scharwenkov konservatorij v Berlinu, odtod je bil 1909 pozvan na Musical College v Chicago. Tam je zbolel in se bolan vrnil domov._NEWLINE_Foerster se je uveljavil kot virtuoz na klavirju po vseh ve\xc4\x8djih mestih Avstrije in Nem\xc4\x8dije. Posebno priznan je bil kot interpret Lisztovih in Chopinovih klavirskih skladb. Pridobil si je tudi sloves klavirskega pedagoga. Zlo\xc5\xbeil je tudi vrsto koncertnih skladb za klavir in priredil vrsto starih kompozicij, posebno Bachovih fug, za koncerte na modernih klavirjih; vse to je zapustil v rokopisu.'